На дужност се вратио осам месеци касније, у јануару 1941. године. Успех падобранских јединица у офанзиви на западну Европу је убедио Хитлера да оне представљају битан део војне силе. Следећи пут су масовније коришћени у бици за Крит. Штудент је у овој операцији командовао Првом падобранском региментом коју је чинило 8 хиљада падобранаца. Победа је остварена после великих борби и губитака на немачкој страни. Хитлер је био шокиран кад је сазнао колико војника је погинуло приликом напада на Крит, и наредио је да се обуставе све планиране ваздушно-десантне операције већег карактера.